| *Pelecanus rufescens* |
| --- |
|  |
| Estado de conservación |
| Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Pelecaniformes |
| Familia: | Pelecanidae |
| Xénero: | *Pelecanus* |
| Especie: | ***P. rufescens*** |

 |
| Nome binomial |
| '**Pelecanus rufescens'**Gmelin, 1789 |

Vista que mostra o característico dorso rosa.
Ovos de *Pelecanus rufescens*
***Pelecanus rufescens*** é unha especie de aves do xénero dos pelicanos. Vive e reprodúcese nos pantanos e lagos de pouco fondo de África, sur da península Arábiga, sur da India e actualmente parece que desapareceu de Madagascar.

Descrición
----------

É un pelicano relativamente pequeno, pero aínda así unha ave grande. A súa lonxitude vai de 125 a 155 cm, a envergadura de ás está entre 2,15 e 2,9 m e a masa corporal é de 4 a 7 kg. O peteiro mide de 30 a 38 cm de lonxitude. A súa plumaxe é gris e branca, con tons rosas nas costas ocasionalmente aparentes, que nunca son dun rosa tan forte coma nos flamengos, pero que lle valeron o nome que ten nalgúns idiomas de pelicano rosado ou de costas rosadas e tamén o seu nome científico (rufescens). A parte superior do peteiro é amarelo e a bolsa é xeralmente griseira. Os adultos reprodutores teñen penachos de plumas longas na cabeza.

Comparte o seu hábitat co pelicano branco, que é xeralmente máis grande e ten plumaxe branca en vez de gris.

Hábitat e reprodución
---------------------

O *P. rufescens* vive en diversos hábitats acuáticos, mais prefire as augas remansadas e pouco fondas, evitando as ribeiras costentas, ou con moita vexetación. Prefire lagos de augas doces, pantanos, ríos grandes de correntes calmas, e pozas estacionais, pero tamén frecuenta encoros, terras asolagadas estacionalmente e chairas asolagadas nas desembocaduras de ríos. Pode aparecer en lagos e lagoas alcalinos e salinos, e ás veces ao longo da costa en baías e estuarios (pero é raro en costas abertas). A especie tende a descansar e reproducirse nas árbores (por exemplo mangleiros), pero tamén en illas areentas, acantilados, arrecifes de coral e dunas.

As árbores usadas para a nidación conteñen moitos niños construídos próximos. Estes niños son reutilizados todos os anos ata que as árbores caen, aínda que, malia todo, as aves permanecen na área. A especie aniña colonialmente en árbores, xunqueiras ou arbustos baixos ao longo das ribeiras e tamén con menos frecuencia en illas areentas e en mangleirais.

O niño é unha gran morea de poliñas e pode ter unha altura de 10 a 50 m desde o chan. A femia pon dous ou tres ovos brancos grandes. As crías aliméntanse metendo a cabeza dentro da bolsa do adulto para coller comida regurxitada parcialmente dixerida.

Dieta
-----

O alimento é xeralmente peixe (de peso de ata 450 g, xeralmente entre 80 e 290 g) e anfibios, e obtéñenos xeralmente pescando en grupos. Entre os peixes que depredan están cíclidos como *Haplochromis* e *Tilapia*.

Notas
-----

1. ↑  BirdLife International (2012). "*Pelecanus rufescens*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 November 2013.
2. ↑   (2011).
3. ↑   Arquivado 25 de abril de 2012 en Wayback Machine. (2011).

Véxase tamén
------------

### Ligazóns externas

* Pink-backed Pelican *Pelecanus rufescens* Arquivado 23 de abril de 2016 en Wayback Machine. en BirdLife International
* Pinkbacked Pelican en *The Atlas of Southern African Birds*

|  |  |
| --- | --- |
| Identificadores taxonómicos | 
* Avibase: 8D24E93CF5DAD3FA
* BioLib: 80683
* BirdLife: 22697595
* Dyntaxa: 266797
* eBird: pibpel1
* EOL: 45513854
* EUNIS: 100712
* FE: 96627
* FE-New: ID
* GBIF: 2480352
* iNaturalist: 4335
* IRMNG: 10453646
* ITIS: 174695
* IUCN: 22697595
* NBN: NHMSYS0001689595
* NCBI: 1243782
* SeaLifeBase: 73588
* Soortenregister: 139434
* TAXREF: 2464
* WoRMS: 212726
* Xeno-canto: Pelecanus-rufescens

 |